Anel Alexander neem haar nuwe fliek Cannes toe | SARIE
Anel Alexander	28 April 2015
Anel Alexander neem haar nuwe fliek Cannes toe	deur Fanie Cronjé
Anel Alexander gaan haar nuutste fliek, Sink, by vanjaar se Cannes-rolprentfees in Frankryk bemark.
Sy kan dit doen danksy die finansiële ondersteuning van SA se departement van handel en nywerheid (DTI). “Die fliek is nog nie klaar nie, maar ek neem ŉ promosie-pakket met uittreksels uit die fliek en foto’s om dit aan ŉ internasionale verspreider te verkoop.”
Indien Sink verkoop word, kan dit volgende jaar by Cannes en selfs ook by ander internasionale filmfeeste vertoon word. “Ek gaan dus om besigheid te doen by die filmmark én om die fees by te woon nie,” het Anel aan Fanie Cronjé vertel.
Sink is deel van ŉ verskeidenheid plaaslike films wat deur die Nasionale Rolprent- en Videostigting (NFVF) vir bemarking by Cannes gekies is omdat dit die potensiaal het om internasionaal te presteer.
“Daar is ŉ hele paar van ons wat gaan. Ek en nog vervaardigers,” sê Anel. Onder andere gaan haar jarelange vriend en kollega, Nico Panagio, en hul vriend Louw Venter saam.
Anel vertrek op 12 Mei en SARIE.com sal jou op hoogte hou van haar doen en late by die Cannes-fees.